b'\n_START_ARTICLE_\nNemir\n_START_SECTION_\nVsebina\n_START_PARAGRAPH_\nZgodba se odvija na ozemlju Slovenije, Avstrije in Mad\xc5\xbearske, v 90-tih letih 20. stoletja. Spoznamo Slovenko Emo, novinarko in lo\xc4\x8deno mati dveh h\xc4\x8dera, mad\xc5\xbearskega begunca Tiborja, ki \xc5\xbeivi in dela v Avstriji ter Indijko Sangito, ki jo je \xc5\xa1tudij glasbe prav tako pripeljal v Avstrijo. Vsak od njih nosi s seboj skozi \xc5\xbeivljenje vezi lastne preteklosti, ki jih na nek na\xc4\x8din dolo\xc4\x8dajo in vplivajo na njihove odlo\xc4\x8ditve, ter jim ob\xc4\x8dasno pu\xc5\xa1\xc4\x8dajo notranji nemir._NEWLINE_Emino preteklost tako spoznamo v lu\xc4\x8di propadlega zakona, iz katerega sta ji ostali dve nadebudni h\xc4\x8deri, ter zaupen odnos s ta\xc5\xa1\xc4\x8do Anu\xc5\xa1ko. \xc5\xbdivljenje pa se ji za\xc4\x8dne hitreje odvijati, ko na konferenci v Londonu, kjer se nahaja zaradi slu\xc5\xbebenih dol\xc5\xbenosti, pritegne njeno pozornost mo\xc5\xa1ki, s katerim se na isti dan, dvakrat po naklju\xc4\x8dju sre\xc4\x8da. Ta mo\xc5\xa1ki je Tibor, ki je po zatrti revoluciji leta 1956, pobegnil iz Mad\xc5\xbearske, ter na novo za\xc5\xbeivel v Avstriji. \xc5\xa0e vedno pa ga spremljajo dru\xc5\xbeinske sence odtujene matere in zlo\xc4\x8dinskega brata, ki ga posku\xc5\xa1ajo prikleniti nazaj domov z izvabljanjem ob\xc4\x8dutkov krivde pri njem. Ema se za\xc4\x8dne z njim vse pogosteje, najprej neobvezno sre\xc4\x8devati, ter zbli\xc5\xbeevati, saj se ji na za\xc4\x8detku predstavlja kot zabaven in razgledan \xc4\x8dlovek, z nekaterimi podobnimi pogledi na \xc5\xbeivljenje. Njuno skupno zato\xc4\x8di\xc5\xa1\xc4\x8de, kjer se lahko \xc4\x8dez vikend sre\xc4\x8dujeta, postane Gradec v Avstriji, do katerega pa morata oba premagati veliko kilometrov ceste._NEWLINE_Tibor seznani Emo tudi s svojo dolgoletno prijateljico Sangito, ki je tekom let priseljenstva v Avstriji, raz\xc5\xa1irila marsikateri indijski kulturni okvir, ter se tako do neke mere prilagodila in sprejela miselnost zahoda. Seveda tega njeni doma\xc4\x8di niso sprejeli z odobravanjem, kar je bil tudi eden izmed razlogov, da se ni po kon\xc4\x8danem \xc5\xa1tudiju glasbe vrnila domov. S Tiborjem sta si bila blizu predvsem zaradi izku\xc5\xa1enj s priseljenstvom, v katerem sta si bila marsikdaj v oporo. Pomagal ji je najti primernej\xc5\xa1e stanovanje, jo nau\xc4\x8dil voziti avto. Tako je Sangita poznala Tiborja predvsem s prijateljske plati, medtem ko ga je Ema spoznavala z bolj intimne, partnerske, v kateri pa je postajal marsikdaj razdra\xc5\xbeljiv, skrivnosten in hladen. Njun odnos se opazneje zaostri po prometni nesre\xc4\x8di, ki jo iz malomarnosti povzro\xc4\x8di Tibor. Ema kasneje z njim nena\xc4\x8drtovano zanosi, kar povzro\xc4\x8di dodaten odklonilen odnos Tiborja do nje. Zgodba se izte\xc4\x8de v nepri\xc4\x8dakovan konec._NEWLINE_Roman se torej veliko ukvarja z vpra\xc5\xa1anjem, koliko na na\xc5\xa1e odlo\xc4\x8ditve in \xc5\xbeivljenjska razpotja vpliva lastna volja in koliko dru\xc5\xbeinska zgodovina. _NEWLINE_Pogosti zasuki in preobrati, ter du\xc5\xa1evni razvoj literarnih likov, v tem romanu naredijo branje zanimivo. Jezik oz. slog pisanja pa sega skozi zgodbo od teko\xc4\x8dega in hudomu\xc5\xa1nega, do te\xc5\xbeko razumljivega, filozofsko obarvanega razpravljanja, ali \xc4\x8disto zgodovinskega navajanja dogodkov.\n_START_SECTION_\nZbirka\n_START_PARAGRAPH_\nKnjiga je iz\xc5\xa1la v zbirki Bralec, pri zalo\xc5\xbebi Modrijan.'